Tamezwarut d tin n umaruyuḍnen lkunsir, i yewwet waṭṭan n bu sin wudmawen; ama d winna i tettleqqim tmetti, i itetten amdan si daxel, yerna ddwa-s ur telli. Ama d winna yezzuzfen tafekka-s, yerra-t yegguni tamettant deg umṭreḥ n sbiṭar, itett di ṣṣura-s am ṣṣdid i yessuftutusen uzzal. Aslak i yeslek seg yifassen n rrebrab, yeǧǧa-d deg-s later meqqren, netta yellan d amaru, d inigi ɣef tallit-is; yuɣal yuɣ-itent di tkatut-is, izedder sya ɣer da deg wannu n tatut. Ayen i t-iqerḥen ugar mačči d aṭṭan n tfekka, d win ikeblen tarwiḥt-is, imi yuɣal yettnaɣ d yiman-is akken ad yebḍu d wayen i t-yerran am netta am wiyaḍ, i t-yerran yebɛed ɣef yiman-is di tmetti i t-yesgugmen, i t-iḍerrfen s wayen tettleqqim. Anagar, di tira i dyessuffuɣ aqraḥ-is d yiḥulfan-is, ladɣa segmi t-id-rran leḥyuḍ n sbiṭar.